भाजपा प्रवक्ता ने कहा कि उल्टे राहुल गांधी को इस बात का जवाब देना चाहिए कि राफेल की खरीदारी में एक दशक का विलंब कांग्रेस की सरकार में क्यों हुआ। 2001 में कारगिल के युद्ध के बाद सेना की जरूरत को पूरा करने के लिए लड़ाकू विमानों की खरीद की जरुरत महसूस हुई थी लेकिन कांग्रेस ने देश की सुरक्षा से जुड़े अहम मसले पर लापरवाही की। विमान की खरीद में देरी हुई। इतने सालों के बाद सेना की जरूरत को पूरा करने के लिए हमारी सरकार ने तत्परता दिखाई तो कांग्रेस और राहुल गांधी उसे मिथ्या के जाल में धकेलना चाहते हैं। उन्होंने कहा कि कांग्रेस अपनी जमीन खो चुकी है और इसलिए कुछ भी आरोप लगा रही है।